Diari Oficial de la Generalitat Valenciana


Sumari del DOGV 3895, del 12-12-2000 (2000/9937)

RESOLUCIÓ de 24 de novembre de 2000, del director general de Personal de la Conselleria de Cultura i Educació, per la qual es modifica la llista d'aspirants seleccionats, feta pública per la Resolució de 26 de setembre de 1995, en les proves selectives convocades per l'Ordre de 28 de març de 1995, en el sentit d'incloure la senyora Ana M. Espert Martínez com a aspirant seleccionada en virtut del compliment de la sentència dictada pel Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3895

Data del DOGV
:   12-12-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/9937


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 24 de novembre de 2000, del director general de Personal de la Conselleria de Cultura i Educació, per la qual es modifica la llista d'aspirants seleccionats, feta pública per la Resolució de 26 de setembre de 1995, en les proves selectives convocades per l'Ordre de 28 de març de 1995, en el sentit d'incloure la senyora Ana M. Espert Martínez com a aspirant seleccionada en virtut del compliment de la sentència dictada pel Tribunal Superior de Justícia de la Comunitat Valenciana. [2000/F9937]
  
Per mitjà de la Resolució de 26 de setembre de 1995, de la Direcció General de Personal, es fan públiques les llistes d'aspirants que han superat les proves per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'escoles oficials d'idiomes, professors i mestres de taller d'Arts Plàstiques i Disseny i professors de Música i Arts Escèniques, convocades per l'Ordre de 28 de març de 1995, de la Conselleria de Cultura, Educació i Ciència.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat sentència en el recurs contenciós administratiu número 2.187/1995, interposat per la senyora Ana M. Espert Martínez, del tenor següent:
  
«S'estima parcialment el recurs contra la Resolució de 26 de setembre de1995, de la Conselleria de Cultura, Educació i Ciència, que va fer pública la relació d'aprovats en les proves selectives convocades per l'Ordre de 28 de març de 1995, de la Conselleria de Cultura, Educació i Ciència, i contra la desestimació, per silenci, del recurs interposat contra el barem de l'esmentada convocatòria, actes administratius que s'anul·len per ser contraris a dret pel que respecta a la no-valoració de la participació en matèries relacionades amb la reforma, experimentació, investigació i desenvolupament d'experiència pedagògica de l'apartat 3.3 del barem, i mana que se li puntue el que corresponga per este apartat, conformement s'expressa en el fonament tercer, i desestima el recurs en la resta.»
  
Fonament tercer:
  
«La col·laboració dels participants en les proves selectives en matèries relacionades amb la reforma, experimentació, investigació i desenvolupament d'experiències pedagògiques es valorava en l'apartat 3.3 del barem sempre que es certificara per l'administració oportuna.
  
L'argument del lletrat de la Generalitat en l'oposició a la demanda es basa en el fet que no certificà la direcció general corresponent. Este argument no pot acceptar-se des del moment que és precisament el centre de professorat el que ha de certificar este tipus de participacions i així consta en els dos documents que aporta amb la demanda i reclama en esta.
  
Per això, s'ha d'addicionar a la recurrent el que corresponga per este apartat del barem, ateses les sessions impartides de nou hores de durada en total.»
  
La comissió administrativa que valorà els mèrits dels aspirants en estes proves informà que la puntuació que se li ha d'assignar és de 0,09 punts per este concepte, que addicionats als 14,4000 punts que tenia reconeguts suposen una puntuació total de 14,4900 punts, i atés que l'últim aspirant seleccionat per este cos i especialitat, pel torn d'accés a cos de grup superior, va obtenir una puntuació total de 14,4000 punts, això suposa que resulte com a aspirant seleccionada.
  
Per tot això, resolc:
  
Primer
  
Incloure en la llista d'aspirants que han superat les proves selectives convocades per l'Ordre de 28 de març de 1995, en l'especialitat de Psicologia i Pedagogia, torn d'accés a cos de grup superior, feta pública per la Resolució de 26 de setembre de 1995, l'aspirant relacionada en l'annex d'esta resolució amb la puntuació que s'hi indica.
  
Segon
  
L'aspirant seleccionada haurà de presentar la documentació que s'estableix en la base 9 de l'Ordre de 28 de març de 1995 en el termini de 20 dies naturals a comptar des de l'endemà de la publicació d'esta resolució en el Diari Oficial de la Generalitat Valenciana.
  
Tercer
  
La Direcció General de Personal proposarà el seu nomenament com a funcionària de carrera per este cos i especialitat al Ministeri d'Educació, Cultura i Esport, que aprovarà i publicarà el seu ingrés en el cos.
  
Quart
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu un recurs de reposició davant la Direcció General de Personal, en el termini d'un mes comptat des de l'endemà de la seua publicació, o interposar directament un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 24 de novembre de 2000.- El director general de Personal: José Cano Pascual.
  
Annex
  
Cos: professors d'Ensenyament Secundari
  
Especialitat: Psicologia i Pedagogia
  
DNI Cognoms i nom Accés Puntuació